wickkiey/tamil-wikipedia-chunked huggingface dataset:
# செப்டம்பர் 13

## இறப்புகள்

- 81 &ndash; டைட்டசு, உரோமைப் பேரரசர் (பி. 39)
- 1598 &ndash; இரண்டாம் பிலிப்பு, எசுப்பானிய மன்னர்]] (பி. 1526)
- 1901 &ndash; கு. சேசாத்ரி ஐயர், இந்திய வழக்கறிஞர், மைசூர் திவான் (பி. 1845)
- 1929 &ndash; ஜத்தீந்திர நாத் தாஸ், இந்தியச் செயற்பாட்டாளர் (பி. 1904)
- 1936 &ndash; யோகான்னசு பிரான்சு ஆர்ட்மேன், செருமானிய இயற்பியலாளர், வானியலாளர் (பி. 1865)
- 1941 &ndash; போரிசு வசீலியேவிச் நியுமெரோவ், உருசிய வானியலாளர், புவி இயற்பியலாளர் (பி. 1891)
- 1944 &ndash; நூர் இனாயத் கான், பிரித்தானிய சிறப்பு உளவுப் பிரிவின் இரகசிய உளவாளி (பி. 1914)
- 1975 &ndash; முடிகொண்டான் வெங்கடராம ஐயர், கருநாடக இசைப் பாடகர் (பி. 1897)
- 1996 &ndash; டூப்பாக் ஷகூர், அமெரிக்க ராப் இசைக்கலைஞர் (பி. 1971)
- 1999 &ndash; பெஞ்சமின் புளூம், அமெரிக்க உளவியலாளர் (பி. 1913)
- 2009 &ndash; அரங்க முருகையன், தமிழகத் தமிழறிஞர், எழுத்தாளர் (பி. 1932)
- 2010 &ndash; ஆர். சூடாமணி, தமிழக எழுத்தாளர் (பி. 1931)
- 2012 &ndash; ரங்கநாத் மிஸ்ரா, இந்தியாவின் 21-வது தலைமை நீதிபதி (பி. 1926)
# வீரசிங்கம் ஆனந்தசங்கரி

**வீரசிங்கம் ஆனந்தசங்கரி** (பிறப்பு: 15 சூன் 1933) ஓர் இலங்கைத் தமிழ் அரசியல்வாதியாவார். இவர் தமிழர் விடுதலைக் கூட்டணியின் தலைவர். தமிழர் விடுதலைக் கூட்டணி தமிழ் தேசிய கூட்டமைப்பில் சேரும்பொழுது எழுந்த கருத்து வேறுபாடுகளில் இவரது தலைமை கேள்விக்குட்படுத்தப்பட்டது. இவர் தமிழ் தேசிய கூட்டமைப்புடன் சேர மறுப்பு தெரிவித்தார்.  
ஆனந்தசங்கரி, தமிழீழ விடுதலைப் புலிகளை விமர்சித்த ஒரு முக்கிய தமிழ் அரசியல்வாதி ஆவார். இவருக்கு ஐக்கிய நாடுகள் கல்வி, அறிவியல், பண்பாட்டு நிறுவனம் - சமரசம் அகிம்சை ஊக்குவிப்போருக்கான மதன்ஜித் சிங் பரிசு வழங்கப்பட்டது.
# வீரசிங்கம் ஆனந்தசங்கரி

## இடதுசாரி அரசியலில்

ஆனந்தசங்கரி 1955 ஆம் ஆண்டில் இடதுசாரி இலங்கை சமசமாஜக் கட்சியில் சேர்ந்து கொண்டார். 1960 மார்ச் மாதத்தில் புதிதாக உருவாக்கப்பட்ட கிளிநொச்சி தேர்தல் தொகுதியில் இக்கட்சியின் சார்பில் போட்டியிட்டு 1,114 வாக்குகள் மட்டும் பெற்றுத் தோல்வியடைந்தார். 1960 சூலை, மற்றும் 1965 தேர்தலிலும் சமசமாஜக் கட்சியின் சார்பில் போட்டியிட்டுத் தோல்வியடைந்தார். 1965 ஆம் ஆண்டில் கிளிநொச்சி கரைச்சி கிராமசபைத் தலைவராகத் தேர்ந்தெடுக்கப்பட்டார்.
# வீரசிங்கம் ஆனந்தசங்கரி

## தமிழ்க் காங்கிரசில் இணைவு

1966 மே மாதத்தில் அகில இலங்கைத் தமிழ்க் காங்கிரஸ் கட்சியில் இணைந்து 1968 ஆம் ஆண்டில் புதிதாக உருவாக்கப்பட்ட கிளிநொச்சி நகரசபையின் முதல் தலைவராகத் தேர்ந்தெடுக்கப்பட்டார். 1970 இல் தமிழ்க் காங்கிரசுக் கட்சியின் இளைஞர் அணியின் தலைவரானார். 1970 நாடாளுமன்றத் தேர்தலில் இலங்கைத் தமிழரசுக் கட்சியின் வேட்பாளர் மு. ஆலாலசுந்தரத்தை 657 வாக்குகள் வித்தியாசத்தில் வெற்றி பெற்று நாடாளுமன்றம் சென்றார்.
# வீரசிங்கம் ஆனந்தசங்கரி

## தமிழர் விடுதலைக் கூட்டணியில் இணைவு

1972 ஆம் ஆண்டில் தமிழரசுக் கட்சி, தமிழ்க் காங்கிரசு, இலங்கைத் தொழிலாளர் காங்கிரஸ் ஆகியன இணைந்து தமிழர் விடுதலைக் கூட்டணியை ஆரம்பித்து அதனை அரசியல் கட்சியாகப் பதிவு செய்தனர். அன்று தமிழ்க் காங்கிரசுக் கட்சியின் மூன்று நாடாளுமன்ற உறுப்பினர்களில் ஆனந்தசங்கரி மட்டுமே தமிழர் விடுதலைக் கூட்டணியில் இணைந்து கொண்டார். 1977 நாடாளுமன்றத் தேர்தலில் கிளிநொச்சியில் தமிழர் விடுதலைக் கூட்டணியின் சார்பில் போட்டியிட்டு அன்றைய இலங்கை சுதந்திரக் கட்சியின் அமைச்சர் சி. குமாரசூரியரை 11,601 வாக்குகளால் தோற்கடித்தார். இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் வீரசிங்கம் ஆனந்தசங்கரி நாடாளுமன்ற இருக்கைகளை இழந்தார். ஆறாம் திருத்தச் சட்டத்துக்கு அமைய சத்தியப் பிரமாணம் எடுக்க மறுத்ததை அடுத்து வழக்கறிஞராகப் பணியாற்றும் உரிமையும் இவருக்கு மறுக்கப்பட்டது.
# தமிழ்த் தேசியக் கூட்டமைப்பு

**தமிழ்த் தேசியக் கூட்டமைப்பு** (*Tamil National Alliance*, TNA) என்பது இலங்கையின் தமிழ் அரசியல் கட்சிகளின் கூட்டணியாகும். இது இலங்கைத் தமிழ் சிறுபான்மையின மக்களைப் பிரதிநிதித்துவப்படுத்துகிறது. இக்கூட்டணி மிதவாதத் தமிழ்த் தேசியக் கட்சிகளும் முன்னாள் போராளி இயக்கங்கள் சிலவும் இணைந்து 2001 அக்டோபரில் அமைக்கப்பட்டது. இந்த கூட்டணி ஆரம்பத்தில் இலங்கைத் தீவின் தமிழர்களுக்கு தமிழீழம் என்ற ஒரு தன்னாட்சி மாநிலத்தில் சுயநிர்ணயத்தை ஆதரித்தது. இலங்கையில் உள்நாட்டுப் போரைத் தீர்க்க ஆயுதப் போரில் ஈடுபட்ட விடுதலைப் புலிகளுடன் பேச்சுவார்த்தைகளை அது ஆதரித்தது. தமிழ்த் தேசியக் கூட்டமைப்பு விடுதலைப் புலிகளின் அரசியல் பிரதிநிதிகளாக பெரும்பான்மையினரின் மத்தியில் கருதப்பட்டாலும், அதன் தலைமை ஒருபோதும் தாம் புலிகளை ஆதரிக்கவில்லை எனவும், அரசாங்கத்தைப் போலவே புலிகளுடன் பேச்சுவார்த்தை நடத்தியதாகவும் தெரிவித்து வந்தது.  
2009 இல் உள்நாட்டுப் போர் முடிவடைந்து, விடுதலைப் புலிகள் போரில் தோல்வியடைந்ததை அடுத்து, தமிழ்த் தேசியக் கூடமைப்பு தனியரசுக்கான கோரிக்கையைக் கைவிட்டு, பிராந்திய சுயாட்சியை ஏற்கத் தயாராக இருப்பதாக அறிவித்தது. தமிழ்த் தேசியக் கூட்டமைப்பின் உறுப்பினர்களும் அதன் ஆதரவாளர்களும் ஏராளமான தாக்குதல்களுக்கு உள்ளாகினர், அதன் மூன்று நாடாளுமன்ற உறுப்பினர்கள் கி. சிவநேசன், ஜோசப் பரராஜசிங்கம், நடராஜா ரவிராஜ் அரசு ஆதரவுக் குழுக்களால் கொல்லப்பட்டனர்.  
தமிழ்த் தேசியக் கூட்டமைப்பில் தற்போது இலங்கைத் தமிழரசுக் கட்சி, தமிழீழ மக்கள் விடுதலைக் கழகம், தமிழீழ விடுதலை இயக்கம் ஆகிய மூன்று கட்சிகள் அங்கம் வகிக்கின்றன. இலங்கை நாடாளுமன்றத்தில் தமிழ்த் தேசியக் கூட்டமைப்பு தற்போது 10 உறுப்பினர்களைக் கொண்டுள்ளது. அத்துடன் வடக்கு, கிழக்கு மாகாணங்களில் 33 உள்ளூராட்சி சபைகளையும் தனது கட்டுப்பாட்டில் வைத்துள்ளது. கூட்டமைப்பின் தலைவராக இரா. சம்பந்தன் உள்ளார். இவர் செப்டம்பர் 2015 முதல் 2018 திசம்பர் வரை எதிர்க்கட்சித் தலைவராகவும் இருந்துள்ளார்.
# தமிழ்த் தேசியக் கூட்டமைப்பு

## கூட்டமைப்பில் உள்ள கட்சிகள்

2020 நிலவரப்படி பின்வரும் கட்சிகள் தமிழ்த் தேசியக் கூட்டமைப்பில் அங்கம் வகிக்கின்றன:
1. இலங்கைத் தமிழரசுக் கட்சி
1. தமிழீழ விடுதலை இயக்கம் (ரெலோ)
1. தமிழீழ மக்கள் விடுதலைக் கழகம் (புளொட்)
# தமிழ்த் தேசியக் கூட்டமைப்பு

## தேர்தல் வரலாறு

**இலங்கை நாடாளுமன்றத் தேர்தல்கள்**  
| ஆண்டு | வாக்குகள் | வாக்கு % | வென்ற இடங்கள் | +/– |
| --- | --- | --- | --- | --- |
# தமிழ்த் தேசியக் கூட்டமைப்பு

## நாடாளுமன்றத் தேர்தல்கள்

### 2004 நாடாளுமன்றத் தேர்தல்

2004 ஏப்ரல் 2 இல் இடம்பெற்ற தேர்தல்களில் சந்திரிக்கா குமாரதுங்க தலைமையில் ஐக்கிய மக்கள் விடுதலைக் கூட்டணி வெற்றி பெற்றது. இரா. சம்பந்தன் தலைமையில் தமிழ்த் தேசியக் கூட்டமைப்பு 6.84% வாக்குகளைப் பெற்று, 22 இடங்களைக் கைப்பற்றியது.  
;**ததேகூ வென்ற தேர்தல் மாவட்டங்கள்**
# தமிழ்த் தேசியக் கூட்டமைப்பு

## நாடாளுமன்றத் தேர்தல்கள்

### 2015 நாடாளுமன்றத் தேர்தல்

2015 ஆகத்து 17 இல் இடம்பெற்ற தேர்தல்களில் ரணில் விக்கிரமசிங்க தலைமையில் நல்லாட்சிக்கான ஐக்கிய தேசிய முன்னணி வெற்றி பெற்றது. இரா. சம்பந்தன் தலைமையில் தமிழ்த் தேசியக் கூட்டமைப்பு 4.62% வாக்குகளைப் பெற்று, இரண்டு தேசியப் பட்டியல் உறுப்பினர்கள் உட்பட மொத்தம் 16 இடங்களைக் கைப்பற்றி நாடாளுமன்றத்தில் மூன்றாவது பெரிய கட்சியாக வந்தது. முக்கிய கட்சிகளான நல்லாட்சிக்கான ஐக்கிய தேசிய முன்னணி, ஐக்கிய மக்கள் சுதந்திரக் கூட்டணி (ஐமசுகூ) ஆகியன முறையே 106, 95 இடங்களைக் கைப்பற்றியிருந்தன. ஐதேக ஆட்சியமைப்பதற்குத் தேவையான அறுதிப் பெரும்பான்மை கிடைக்காததால், இரண்டு முக்கிய கட்சிகளும் இணைந்து தேசிய அரசாங்கம் ஒன்றை அமைத்தன. இதனால் 16 இடங்களைக் கைப்பற்றி மூன்றாவது இடத்தில் இருந்த தமிழ்த் தேசியக் கூட்டமைப்பின் தலைவர் இரா. சம்பந்தன் 2015 செப்டம்பர் 3 இல் எதிர்க்கட்சித் தலைவராகத் தேர்ந்தெடுக்கப்பட்டார்.  
**ததேகூ வென்ற தேர்தல் மாவட்டங்கள்**
# தமிழ்த் தேசியக் கூட்டமைப்பு

## மாகாணசபைத் தேர்தல்கள்

2008 கிழக்கு மாகாணசபைத் தேர்தலில் தமிழ்த் தேசியக் கூட்டமைப்பு பங்குபற்றவில்லை. 2013 இல் நடைபெற்ற 1வது வட மாகாண சபைத் தேர்தலில் கூட்டமைப்பு வெற்றி பெற்று ஆட்சியைப் பிடித்தது.
# தமிழ்த் தேசியக் கூட்டமைப்பு

## மாகாணசபைத் தேர்தல்கள்

### 2012 கிழக்கு மாகாணசபைத் தேர்தல்

2012 கிழக்கு மாகாணசபைத் தேர்தலில் தமிழ்த் தேசியக் கூட்டமைப்பு போட்டியிட்டு மொத்தமுள்ள 37 இடங்களில் 11 இடங்களைக் கைப்பற்றியது.  
| தேர்தல்
மாவட்டம் | வாக்குகள் | % | இடங்கள் | செலுத்தப்பட்ட
மொத்த வாக்குவீதம் | ததேகூ மாகாணசபை உறுப்பினர்கள் |
| --- | --- | --- | --- | --- | --- |
| align=அம்பாறை | 44,749 | 16.28% | 2 | 66.10% | align= இராஜேசுவரன் முருகேசு, தவராசா கலையரசன் |
| align=தேசியப் பட்டியல் | 0 |  |  |  |  |
| 'மொத்தம்''' | **193,827** | **30.59%** | **11** | **61.26%** |  |
# தமிழ்த் தேசியக் கூட்டமைப்பு

## மாகாணசபைத் தேர்தல்கள்

### 2013 வடக்கு மாகாணசபைத் தேர்தல்

2013 செப்டம்பர் 21 இல் நடைபெற்ற வட மாகாணசபைத் தேர்தலில் தமிழ்த் தேசியக் கூட்டமைப்பு போட்டியிட்டு மொத்தமுள்ள 38 இடங்களில் 30 இடங்களைக் கைப்பற்றி அறுதிப் பெரும்பான்மையைப் பெற்று 1வது வட மாகாண சபையின் ஆட்சியைக் கைப்பற்றியது.  
| தேர்தல்
மாவட்டம் | வாக்குகள் | % | இடங்கள் | செலுத்தப்பட்ட
மொத்த வாக்குவீதம் | ததேகூ மாகாணசபை உறுப்பினர்கள் |
| --- | --- | --- | --- | --- | --- |
| align=யாழ்ப்பாணம் | 213,907 | 84.37% | 14 | 64.15% | align= க. வி. விக்னேஸ்வரன், அனந்தி சசிதரன், தர்மலிங்கம் சித்தார்த்தன், இம்மானுவேல் ஆனல்ட், சி. வி. கே. சிவஞானம், பா. கஜதீபன், எம். கே. சிவாஜிலிங்கம், பொ. ஐங்கரநேசன், ச. சுகிர்தன், கே. சயந்தன், விந்தன் கனகரத்தினம், அரியகுட்டி பரஞ்சோதி, ஆ. க. சர்வேஸ்வரன், வே. சிவயோகன் |
| align=கூடுதல் இடங்கள் | 2 | align= அஸ்மின் அயூப் (மன்னார்), மேரி கமலா குணசீலன் (முல்லைத்தீவு) |  |  |  |
| 'மொத்தம்''' | **353,595** | **78.48%** | **30** | **67.52%** |  |
# சனவரி 30

## பிறப்புகள்

- 1865 &ndash; திரிகுணாதீதானந்தர், சுவாமி இராமகிருஷ்ணரின் நேரடிச் சீடர் (இ. 1915)
- 1882 &ndash; பிராங்க்ளின் ரூசவெல்ட், அமெரிக்காவின் 32வது அரசுத்தலைவர் (இ. 1945)
- 1889 &ndash; ஜெய்சங்கர் பிரசாத், இந்தியக் கவிஞர் (இ. 1937)
- 1904 &ndash; வை. பொன்னம்பலம், தமிழகப் புலவர் (இ. 1973)
- 1910 &ndash; சி. சுப்பிரமணியம், இந்திய அரசியல்வாதி (இ. 2000)
- 1913 &ndash; அம்ரிதா சேர்கில், இந்தியப் பெண் ஓவியர் (இ. 1941)
- 1919 &ndash; பிரெட் கோரெமாட்சு, அமெரிக்க செயற்பாட்டாளர் (இ. 2005)
- 1925 &ndash; டக்லஸ் எங்கல்பர்ட், கணினிச் சுட்டியைக் கண்டுபிடித்த அமெரிக்கர் (இ. 2013)
- 1929 &ndash; இசாமு அக்காசாக்கி, நோபல் பரிசு பெற்ற சப்பானிய இயற்பியலாளர்
- 1929 &ndash; அலெக்சாந்தர் பியாதிகோர்சுகி, உருசிய மெய்யியலாளர், எழுத்தாளர், வரலாற்றாய்வாளர், தென்னாசிய பண்பாட்டு ஆய்வாளர் (இ. 2009)
- 1930 &ndash; இரா. இளங்குமரனார், தமிழகத் தமிழறிஞர் (இ. 2021)
- 1938 &ndash; இசுலாம் கரிமோவ், உசுபெக்கிசுத்தானின் 1-வது அரசுத்தலைவர் (இ. 2016)
- 1941 &ndash; டிக் சேனி, அமெரிக்க அரசியல்வாதி
- 1950 &ndash; மு. க. அழகிரி, தமிழக அரசியல்வாதி
- 1951 &ndash; பிரகாஷ் ஜவடேகர், இந்திய அரசியல்வாதி
- 1957 &ndash; பிரியதர்சன், தென்னிந்தியத் திரைப்பட இயக்குநர்
- 1967 &ndash; பூர்ணிமா ராவ், இந்தியத் துடுப்பாட்ட வீராங்கனை
- 1968 &ndash; எசுப்பானியாவின் ஆறாம் பிலிப்பு
- 1971 &ndash; தியா குமாரி, இந்திய அரசியல்வாதி
- 1972 &ndash; இரகுமான் அப்பாசு, புனைகதை எழுத்தாளர்
- 1974 &ndash; கிரிஸ்டியன் பேல், பிரித்தானிய நடிகர்
- 1980 &ndash; வில்மெர் வால்டெர்ராமா, அமெரிக்க நடிகர், தயாரிப்பாளர்
- 1990 &ndash; மிட்செல் ஸ்டார்க், ஆத்திரேலியத் துடுப்பாட்டக்காரர்
# சனவரி 30

## இறப்புகள்

- 1649 &ndash; இங்கிலாந்தின் முதலாம் சார்லசு (பி. 1600)
- 1832 &ndash; ஸ்ரீ விக்கிரம ராஜசிங்கன், கடைசிக் கண்டி அரசன்
- 1838 &ndash; ஒசியோலா, அமெரிக்கப் பழங்குடித் தலைவர் (பி. 1804)
- 1874 &ndash; இராமலிங்க அடிகளார், ஆன்மிகவாதி (பி. 1823)
- 1891 &ndash; சார்ல்ஸ் பிராட்லா, ஆங்கில அரசியல் கிளர்ச்சியாளர் (பி. 1833)
- 1948 &ndash; மகாத்மா காந்தி, இந்திய விடுதலைப் போராட்ட செயற்பாட்டாளர், சட்டவறிஞர், மெய்யியலாளர் (பி. 1869)
- 1948 &ndash; ஓட்வில் ரைட், அமெரிக்க விமானி, பொறியியலாளர் (பி. 1871)
- 1960 &ndash; ஜே. சி. குமரப்பா, தமிழகப் பொருளியல் அறிஞர் (பி. 1892)
- 1968 &ndash; மாகன்லால் சதுர்வேதி, இந்தியக் கவிஞர், ஊடகவியலாளர் (பி. 1889)
- 1971 &ndash; சோல்பரி பிரபு, பிரித்தானிய அரசியல்வாதி, இலங்கை ஆளுநர் (பி. 1887)
- 1981 &ndash; வில்லியம் கொபல்லாவ, இலங்கையின் முதலாவது சனாதிபதி (பி. 1897)
- 1991 &ndash; ஜான் பார்டீன், நோபல் பரிசு பெற்ற அமெரிக்க இயற்பியலாளர் (பி. 1908)
- 1998 &ndash; விவியன் நமசிவாயம், இலங்கை வானொலி ஒலிபரப்பாளர், (பி. 1921)
- 2007 &ndash; சிட்னி ஷெல்டன், அமெரிக்க எழுத்தாளர் (பி. 1917)
- 2012 &ndash; இடிச்சப்புளி செல்வராசு, தமிழகத் திரைப்பட நகைச்சுவை நடிகர்
- 2015 &ndash; காரல் ஜெராசி, ஆத்திரிய-அமெரிக்க வேதியியலாளர், எழுத்தாளர் (பி. 1923)
# சனவரி 30

## சிறப்பு நாள்

- ஆசிரியர் நாள் (கிரேக்கம்)
- தியாகிகள் நாள் (இந்தியா)
# இராகங்களும் இலட்சணங்களும்

1. அசாவேரி
1. அடாணா
1. ஆந்தோளிகா
1. அபாங்கம்
1. அமிர்தவர்ஷிணி
1. ஆனந்தபைரவி
1. ஆபேரி
1. ஆபோகி
1. ஆரபி
1. ஆஹிரி
1. இந்தோளம்
1. இரத்தினகாந்தி
1. ஈசமனோகரி
1. உசேனி
1. உதயரவிச்சந்திரிகா
1. கதனகுதூகலம்
1. கன்னடா
1. கமலாமனோகரி
1. கமாஸ்
1. கம்பீரநாட
1. கருடத்வனி
1. கர்ணரஞ்சனி
1. கல்யாணவசந்தம்
1. கானடா
1. காப்பி
1. காப்பிநாராயணி
1. காம்போதி
1. குந்தலவராளி
1. குறிஞ்சி இராகம்
1. கேதாரகௌளை
1. கேதாரம்
1. கௌமாரி
1. கௌளிபந்து
1. கௌளை
1. சகானா
1. சரஸ்வதி இராகம்
1. சரஸ்வதி மனோகரி
1. சாமா
1. சாரங்கா
1. சாரமதி
1. சாவேரி
1. சிந்தாமணி
1. சிந்துபைரவி
1. சித்தரஞ்சனி
1. சிவரஞ்சனி
1. சிறீரஞ்சனி
1. சிறீராகம்
1. சீகண்டி
1. சுத்தசாவேரி
1. சுத்தசீமந்தினி
1. சுத்ததன்யாசி
1. சுத்தபங்காள
1. சுருட்டி
1. சுருதி இராகம்
1. செஞ்சுருட்டி
1. செல்வமணி
1. சைந்தவி
1. சௌராஷ்டிரம்
1. ஜகன்மோகினி
1. ஜனரஞ்சனி
1. ஜயந்தசிறீ
1. ஜெயந்தசேனா
1. ஜெயமனோகரி
1. ஜோன்புரி
1. நவரச கன்னடா
1. நவரோஜ்
1. நளினகாந்தி
1. நாகஸ்வராளி
1. நாட்டக்குறிஞ்சி
1. நாட்டை
1. நாதசொரூபி
1. நாதநாமக்கிரியை
1. நாததரங்கிணி
1. நாயகி
1. நாராயணி
1. நீலமணி
1. நீலாம்பரி
1. தனாசிறீ
1. தன்யாசி
1. தரங்கிணி
1. தர்பாரிகானடா
1. தர்பார்
1. திருமடந்தை
1. திலங்
1. துவிஜாவந்தி
1. தேவமனோகரி
1. தேஸ்
1. பகடி
1. பகுதாரி
1. பரசு
1. பவானி இராகம்
1. பாகேஸ்வரி
1. பார்வதி இராகம்
1. பிருந்தாவனசாரங்கா
1. பிலகரி
1. பீம்பிளாஸ்
1. புன்னாகவராளி
1. புஷ்பதிலகா
1. பூபாளம்
1. பூர்ண சந்திரிக்கா
1. பூர்ணஷட்ஜம்
1. பூர்விகல்யாணி
1. பெஹாக்
1. பேகடா
1. பைரவி
1. போகவசந்தம்
1. பௌளி
1. மந்தாரி
1. மதுவந்தி
1. மத்தியமாவதி
1. மணிரங்கு
1. மனோகரி
1. மலயமாருதம்
1. மலஹரி
1. மாளவசிறீ
1. மாஞ்சி
1. மாண்டு
1. மாளவி
1. முகாரி
1. மோகனம்
1. யதுகுலகாம்போஜி
1. யமுனாகல்யாணி
1. ரஞ்சனி
1. ரதிரதிப்பிரியா
1. ரவிச்சந்திரிகா
1. ரீதிகௌளை
1. ரேவகுப்தி
1. ரேவதி
1. வசந்தபைரவி
1. வசந்தா
1. வராளி
1. வலஜி
1. விலாசினி
1. விவர்த்தனி
1. ஹமீர்கல்யாணி
1. ஹம்சநந்தனப்பிரியா
1. ஹம்சநாதம்
1. ஹம்சத்வனி
1. ஹம்சானந்தி
# உருப்படி

இசைக்கப்படுவதற்கான வடிவங்கள் **உருப்படிகள்** என அழைக்கப்படுகின்றன. இவை இரு வகைப்படும்.
1. அப்பியாசகான உருப்படிகள்
1. சபாகான உருப்படிகள்
# உருப்படி

## அப்பியாசகான உருப்படிகள்

இசைப்பயிற்சிக்கான வடிவங்களை *அப்பியாசகான உருப்படிகள்* என்று முன்னர் அழைப்பதுண்டு. இவை
1. *சுராவளி* என்றழைக்கப்படும் சரளி வரிசைகள் (கோவை வரிசைகள்)
1. ஜண்டைசுர வரிசைகள் (இரட்டைக்கோவை வரிசைகள்)
1. மேல்ஸ்தாயி வரிசைகள் (வலிவு மண்டில வரிசைகள்)
1. கீழ்ஸ்தாயி வரிசைகள் (மெலிவு மண்டல வரிசைகள்)
1. தாட்டுவரிசைகள் (தாண்டு வரிசைகள்)
1. 7 அலங்காரங்கள்
1. கீதம்
1. ஸ்வரஜதி
1. ஜதீஸ்வரம்
1. வர்ணம்
ஆகியவைகளாகும். வர்ணம் என்ற இசை வடிவம் மட்டுமே இசைப்பயிற்சி, அரங்கிசை ஆகிய இரண்டிற்கும் பயன்படுத்தப்படுகின்றது.
# உருப்படி

## சபாகான உருப்படிகள்

அரங்கிசை வடிவங்கள் என்றாலும் *சபாகான உருப்படிகள்* என்றாலும் ஒன்றே ஆகும். ஓர் இசைவாணர் தனது இசைப் புலமையினை காட்டி அவையில் உள்ளவர்களை மகிழ்விக்கக் கையாளும் இசை வடிவங்கள் இவை ஆகும்.
1. வர்ணம்
1. கிருதி
1. கீர்த்தனை
1. இராகமாலிகை
1. தேவாரம்
1. திருப்புகழ்
1. திருவருட்பா
1. திவ்வியப் பிரபந்தம்
1. பட்டினத்தார் பாடல்
1. தாயுமானவர் பாடல்
1. பதம்
1. ஜாவளி
1. தில்லானா
1. தரு
1. தரங்கம்
1. அஷ்டபதி
1. காவடிச்சிந்து
1. இராகம்-தானம்-பல்லவி
முதலியன அரங்கிசை உருப்படிகள் ஆகும். இதன் மறு பெயர்:-வைதீக கானம்
# கீதம்

**கீதம்** அப்பியாச கானத்தைச் சேர்ந்த உருப்படிகளில் மிகவும் எளிதானது. கீதங்கள் ஒரே காலத்தில் அமைந்திருக்கும். பல்லவி, அனுபல்லவி, சரணம் என்னும் அங்க வித்தியாசங்கள் கீதங்களில் இல்லை. சங்கதிகளும் கடினமான வக்ர பிரயோகங்களும் வராது சுலபமான நடையிலே அமைந்திருக்கும். கீதத்தில் அமைந்திருக்கும் பொருளற்ற அ, ஐ, ய, இய, திய்ய, வாஇய முதலிய சொற்கள் கீதாலங்கார சொற்கள் என்றும் மாத்ருகா பதங்கள் என்றும் சொல்லப்படும். சங்கீத அப்பியாச முறைகளில் அலங்காரத்திற்குப் பின்னர் கீதங்கள் கற்பிக்கப்படும். கீதங்கள் 2 வகைப்படும்.
1. **சஞ்சாரி கீதம்**.
1. **இலட்சண கீதம்**.
# கீதம்

## சஞ்சாரி கீதம்

சஞ்சாரி கீதமானது இராகத்தின் களையைத் தெளிவாக உணர்த்தும். இதன் சாகித்தியம் தெய்வத்துதியாகவும் பல புதுப்புதுக் கருத்துக்களை உணர்த்தும் சாகித்தியங்களைக் கொண்டு அமைந்திருக்கும். சில கீதங்கள் பெரியோரைப் புகழ்வதாக அமைந்திருக்கும். இதற்கு அங்க வித்தியாசங்கள் இல்லை. இதனைச் சாமானிய கீதம் என்றும், சாதாரண கீதம் என்றும், லஷிய கீதம் என்றும் அழைப்பர்.  
- உ+ம்:
*கணாநாத* :மாயாமாளவகௌளை.  
*வரவீணாம்* :மோகனம்.  
- சஞ்சாரி கீதம் இயற்றியோர்: புரந்தரதாசர், இராமாத்யர்.
# கீதம்

## இலட்சண கீதம்

இக்கீதம் தெய்யவத்அதாவது அதன் ஆரோகணம், அவரோகணம், அன்னிய ஸ்வரம், கான காலம் (பாடும் நேரம்), ரசம் போன்றவற்றைக் கொண்டிருக்கும். துதியாக இல்லாது எந்த இராகத்தில் இயற்றப்பட்டுள்ளதோ அவ்விராகத்தின் இலட்சணத்தை சாகித்தியத்தில் விளக்கியிருக்கும். இலட்சண கீதம்,  
1. இராகாங்க ராக இலட்சண கீதம்
1. ஜன்னிய இராக இலட்சண கீதம்
என இரு வகைப்படும். ராகாங்க ராக இலட்சண கீதங்களில் அங்க வித்தியாசங்கள் உண்டு. அவையாவன:  
1. சூத்திர காண்டம்
1. உபாங்க காண்டம்
1. பாஷாங்க காண்டம்.
இக்கீதங்களின் உதவியால் இராகங்களின் லட்சணத்தை அறியலாம்.  
- உ+ம்:
*ஆரபிப்பண்ணின்* :ஆரபி.  
*முகாரி ராகம்* :முகாரி.  
- இலட்சண கீதம் இயற்றியோர்: வெங்கடமகி, கோவிந்த தீட்ஷிதர், பைடாலகுருமூர்த்தி சாஸ்திரிகள்.
# குரோமியம்

<big>**குரோமியம்**</big> (தமிழில் **நீலிரும்பு**, *Chromium*) **Cr** என்கிற வேதியியல் குறியீடு கொண்டுள்ள ஒரு தனிமம். இதுவொரு மாழையும் (உலோகமும்) ஆகும். இதன் அணுவெண் 24. குரோமியம் இயற்கையில் தனி உலோகமாகக் கிடைப்பதில்லை. குரோமியத்தின் செழுமை பூமியின் மேலோட்டுப் பகுதியில் ஓரளவு செறிவாகக் (0.02 %) காணப்படுகிறது. குரோமியம், குரோமைட்டு என்ற செவ்வீயத் தாது, குரோமிடைட்டு, குரோகோய்சைட்டு போன்ற கனிமங்களில் காணப்படுகின்றது. இதில் குரோமைட்டு கனிமம் இந்தியாவில் சேலம் மாவட்டத்திலும் துருக்கி, ஈரான், அல்பேனியா, பின்லாந்து, பிலிப்பைன்சு, மலகாசி, தென் உரொடீசியாவிலும் கிடைக்கின்றது.
# குரோமியம்

## கண்டுபிடிப்பு

இத் தனிமம் 1797 ல் வாக்குலின் என்ற வேதியலாரால் கண்டுபிடிக்கப்பட்டது. குரோ கோய்சைட்டு கனிமத் தூளை பொட்டாசியம் கார்பனேட்டுடன் கலந்து கொதிக்க வைக்க ஈய கார்பனேட்டும் ஒரு வகையான மஞ்சள் நிற நீர்மமும் விளைந்தன. இது ஒரு வகைப் புதிய காடியின் (அமிலத்தின்) பொட்டாசிய உப்பாக இருக்க வேண்டும் என்று முடிவு செய்தார். பல்வேறு வினைமங்களுடன் இந்த நீர்மத்தைச் சேர்க்க கரைசல் பல்வேறு நிறங்களைப் பெறுவதைக் கண்டார். பாதரச உப்புக்கள் சிவப்பு நிறத்தையும், ஈய உப்புக்கள் மஞ்சள் நிறத்தையும், டின் குளோரைடு பச்சை நிறத்தையும், கரைசலுக்கு ஊட்டின. இதன் காரணமாக நிறம் என்ற பொருள் தரக் கூடிய கிரேக்க மொழிச் சொல்லான 'குரோமா' என்ற சொல்லிலிருந்து குரோமியம் என்ற சொல்லை உருவாக்கி அப்புதிய தனிமத்திற்குப் பெயர் சூட்டினார்  
அலுமினியத்தினால், குரோமியம் ஆக்சைடை ஆக்சிசனீக்க வினைக்கு வெப்பவூட்டல் முறையினால் உட்படுத்திப் பெறமுடியும். இது மாங்கனீசு உலோகத்தைத் தனித்துப் பிரிப்பதற்குப் பின் பற்றப்படும் வழிமுறையை ஒத்தது.
# குரோமியம்

## உற்பத்தி

தோராயமாக 2013 ஆம் ஆண்டில் மட்டும் 28.8 மில்லியன் மெட்ரிக் டன் சந்தைப்படுத்தப்படும் குரோமைட்டு தாது குரோமைட் தாது உற்பத்தி செய்யப்பட்டது மற்றும் 7.5 மெட்ரிக் டன் குரோமியத் தாதுவானது பெரோகுரோமியமாக மாற்றப்பட்டது. குரோமைட்டு தாது இறுதிகட்டச் செயல்முறையில் பெர்ரோகுரோமாக மாற்றப்படுகிறது. இதன் இறுதிப்பயன்பாடு துரு ஏறாத எஃகு தயாரிக்கப் பயன்படுவதுமேயாகும் என்று யான் எஃப். பாப் என்பவர் ஒரு செய்தி இதழில் வெளியிட்டார்.
உலகில் 2013 ஆம் ஆண்டில் தென் ஆப்பிரிக்கா (48%), கசகிசுத்தான் (13%), துருக்கி (11%), இந்தியா (10%) போன்ற நாடுகள் அதிக அளவில் குரோமியம் தாதுவை உற்பத்தி செய்தன. எஞ்சியிருக்கும் 18% குரோமியத்தை உலகிலுள்ள பிற நாடுகள் அனைத்தும் சேர்ந்து உற்பத்தி செய்தன.
குரோமியம் தாதுவை சுத்திகரிப்பு செய்வதால் இரண்டு முக்கிய பொருட்கள் பெரோகுரோமியமும் உலோக குரோமியமும் முக்கியமான விளைபொருட்களாகக் கிடைக்கின்றன. இந்த பொருட்களை தாதுப்பொருள்களில் இருந்து தயாரிக்கும் செயல்முறைகள் கணிசமாக வேறுபடுகின்றன.
பெரோகுரோமியம் பேரளவில் உற்பத்தி செய்ய குரோமைட்டு தாதுவானது (FeCr2O4), மின்சாரவில் உலையில் இட்டு ஒடுக்கப்படுகிறது. அல்லது அலுமினோ வெப்பச் செயல்முறையில் சிறிய உலைகளில் இட்டு ஒடுக்கப்படுகிறது.
தூய குரோமியம் தயாரிப்பதற்கு முதலில் இரும்பு குரோமியத்திலிருந்து நீக்கப்பட வேண்டும். அதற்கு வறுத்தல் மற்றும் கழுவிப்பகுத்தல் என்ற இரண்டு படி நிலைகள் பயன்படுகின்றன.
கால்சியம் கார்பனேட்டு மற்றும் சோடியம் கார்பனேட்டு ஆகியவற்றை குரோமியத் தாதுவுடன் சேர்த்து கலவையை காற்றின் முன்னிலையில் சூடுபடுத்த வேண்டும். குரோமியம் அதன் ஆறு இணைதிற வடிவில் ஆக்சிசனேற்றமடைகிறது. இரும்பு அதனுடைய நிலைப்புத்தன்மை மிக்க Fe2O3 சேர்மமாக மாறுகிறது. உயர் வெப்பனிலைகளில் மேற்கொள்ளப்படும் அடுத்தடுத்த கழுவிப்பகுத்தல் செயல்முறைகளால் குரோமேட்டுகள் கரைந்து கரையாத இரும்பு ஆக்சைடு வீழ்படிவாகிறது. குரோமேட்டு கந்தக அமிலத்தின் மூலம் டைகுரோமேட்டாக மாற்றப்படுகிறது.
:4 FeCr<sub>2</sub>O<sub>4</sub> + 8 Na<sub>2</sub>CO<sub>3</sub> + 7 O<sub>2</sub> → 8 Na<sub>2</sub>CrO<sub>4</sub> + 2 Fe<sub>2</sub>O<sub>3</sub> + 8 CO<sub>2</sub>  
:2 Na<sub>2</sub>CrO<sub>4</sub> + H<sub>2</sub>SO<sub>4</sub> → Na<sub>2</sub>Cr<sub>2</sub>O<sub>7</sub> + Na<sub>2</sub>SO<sub>4</sub> + H<sub>2</sub>O
இவ்வினையில் உருவாகும் டைகுரோமேட்டை கார்பன் சேர்த்து அலுமினோ வெப்பச் செயல்முறை மூலம் ஒடுக்குதல் வினைக்கு உட்படுத்தி குரோமியம்(III) ஆக்சைடு தயாரிக்கப்படுகிறது.
:Na<sub>2</sub>Cr<sub>2</sub>O<sub>7</sub> + 2 C → Cr<sub>2</sub>O<sub>3</sub> + Na<sub>2</sub>CO<sub>3</sub> + CO
:Cr<sub>2</sub>O<sub>3</sub> + 2 Al → Al<sub>2</sub>O<sub>3</sub> + 2 Cr
# செப்டம்பர் 14

## பிறப்புகள்

- 1769 &ndash; அலெக்சாண்டர் ஃபொன் ஹும்போல்ட், செருமானியப் புவியியலாளர், நாடுகாண் பயணி (இ. 1859)
- 1774 &ndash; வில்லியம் பென்டிங்கு பிரபு, பிரித்தானிய இந்தியாவின் 14வது தலைமை ஆளுநர் (இ. 1839)
- 1853 &ndash; பொன்னம்பலம் அருணாசலம், இலங்கை அரசியல்வாதி (இ. 1924)
- 1879 &ndash; மார்கரெட் சாங்கர், அமெரிக்க செயற்பாட்டாளர், பாலியல் கல்வியாளர் (இ. 1966)
- 1914 &ndash; சி. வி. வேலுப்பிள்ளை, இலங்கை மலையக எழுத்தாளர் (இ. 1984)
- 1922 &ndash; கு. இராமலிங்கம், தமிழ்க் கவிஞர், எழுத்தாளர் (இ. 2002)
- 1923 &ndash; ராம் ஜெத்மலானி, இந்திய வழக்கறிஞர், அரசியல்வாதி (இ. 2019)
- 1927 &ndash; யூ. ஆர். ஜீவரத்தினம், தமிழகத் திரைப்பட நடிகை, பாடகி (இ. 2000)
- 1932 &ndash; மா. க. ஈழவேந்தன், இலங்கைத் தமிழ் அரசியல்வாதி, தமிழறிஞர்
- 1937 &ndash; ரென்சோ பியானோ, இத்தாலியக் கட்டிடக் கலைஞர்
- 1939 &ndash; சோ. பத்மநாதன், ஈழத்து எழுத்தாளர்
- 1951 &ndash; தன்கன் ஆல்டேன், நோபல் பரிசு பெற்ற பிரித்தானிய இயற்பியலாளர்
- 1965 &ndash; திமித்ரி மெட்வெடெவ், உருசியாவின் 3வது அரசுத்தலைவர், பிரதமர்
- 1973 &ndash; நாஸ், அமெரிக்க ராப் இசைக்கலைஞர்
- 1974 &ndash; பிரியா ராமன், தமிழகத் திரைப்பட, தொலைக்காட்சி நடிகை
- 1983 &ndash; ஏமி வைன்ஹவுஸ், ஆங்கிலேய பாடகர் (இ. 2011)
- 1989 &ndash; லோகன் ஹென்டர்சன், அமெரிக்கப் பாடகர்
# செப்டம்பர் 14

## இறப்புகள்

- 407 &ndash; யோவான் கிறிசோஸ்தோம், பைசாந்தியப் பேராயர், புனிதர் (பி. 347)
- 1321 &ndash; டான்டே அலிகியேரி, இத்தாலியக் கவிஞர் (பி. 1265)
- 1712 &ndash; ஜியோவன்னி டொமினிகோ காசினி, இத்தாலிய-பிரான்சியக் கணிதவியலாளர், வானியலாளர் (பி. 1625)
- 1852 &ndash; ஆர்தர் வெல்லஸ்லி, முதலாம் வெல்லிங்டன் பிரபு, ஐக்கிய இராச்சியத்தின் பிரதமர் (பி. 1769)
- 1901 &ndash; வில்லியம் மெக்கின்லி, அமெரிக்காவின் 25-வது அரசுத்தலைவர் (பி. 1843)
- 1985 &ndash; ஜான் ஹோல்ட், அமெரிக்க எழுத்தாளர், கல்வியாளர் (பி. 1923)
- 2002 &ndash; லூயிஸ் வீரபிள்ளை, இரியூனியன்-பிரான்சிய அரசியல்வாதி (பி. 1934)
- 2011 &ndash; ரூடால்ஃப் மாஸ்பவர், நோபல் பரிசு பெற்ற செருமானிய இயற்பியலாளர் (பி. 1929
- 2015 &ndash; கௌதம நீலாம்பரன், தமிழக எழுத்தாளர் (பி. 1948)
- 2015 &ndash; இந்திக குணவர்தனா, இலங்கை இடதுசாரி அரசியல்வாதி (பி. 1943)
# செப்டம்பர் 14

## சிறப்பு நாள்

- இந்தி மொழி நாள்
# பின்வருநிலையணி

**பின்வருநிலையணி** என்பது செய்யுளில் முன்னர் வந்த சொல்லோ பொருளோ இவ்விரண்டுமோ பல முறை பின்னரும் வருவது.
# பின்வருநிலையணி

## பின்வருநிலையணியின் வகைகள்

பின்வருநிலையணி மூன்று வகைப்படும்.அவை,  
- சொல் பின்வருநிலையணி
- பொருள் பின்வருநிலையணி
- சொற்பொருள் பின்வருநிலையணி
# பின்வருநிலையணி

## சொல் பின்வருநிலையணி

**சொல் பின்வருநிலையணி** என்பது ஒரு செய்யுளில் முன்னர் வந்த சொல் பின்னர் பல இடத்தும் வந்து வெவ்வேறு பொருளைத் தருவது சொல் பின்வரு நிலையணி ஆகும்  
எ.கா:  
இக்குறட்பாவில் 'உடைமை' என்ற சொல்லானது பெற்றிருத்தல், உடைய, பொருள் என வேறுபட்ட பொருளில் பல முறை வந்துள்ளதால் இது *சொல் பின்வருநிலையணி* ஆகும்.
# பின்வருநிலையணி

## பொருள் பின்வருநிலையணி

**பொருள் பின்வருநிலையணி** என்பது செய்யுளில் ஒரே பொருள் தரும் பல சொற்கள் வருவது.  
**எ.கா:**  
இப்பாடலில் மலருதல் என்னும் பொருள் தரக்கூடிய *அவிழ்தல், அலர்தல், நெகிழிதல், விள்ளல், விரிதல்* ஆகிய சொற்கள் பல முறை வந்துள்ளமையால் இது பொருள் பின்வருநிலையணி ஆகும்
# பின்வருநிலையணி

## சொற்பொருள் பின்வருநிலையணி

**சொற்பொருள் பின்வருநிலையணி** என்பது செய்யுளில் முன்னர் வந்த சொல் அதே பொருளில் பல முறை வருவது.  
**எ.கா:**  
**அணிப் பொருத்தம்:**  
இக்குறட்பாவில் *விளக்கு* என்னும் சொல் ஒரே பொருளில் பல முறை வந்துள்ளதால் இது சொற்பொருள் பின்வருநிலையணி ஆகும்
# தகவல் அறியும் உரிமைச் சட்டம், 2005

**தகவல் அறியும் உரிமைச் சட்டம், 2005 (Right to Information Act, 2005)** இந்திய நாடாளுமன்றத்தால் அரசு மற்றும் அரசு உதவி பெறும் நிறுவனங்களிடமிருந்து மக்கள் உரிமையுடன் அறிந்து கொள்வதற்கு ஏதுவாக உருவாக்கப்பட்ட சட்டம் ஆகும். இச்சட்டம் 2004 திசம்பர் மாதம் , நாடாளுமன்றத்தில் அறிமுகம் செய்யப்பட்டு 2005 மே 11, அன்று,  
இந்தச் சட்டத்தின் கீழ், இந்தியாவின் எந்தவொரு குடிமகனும் ஒரு "பொது அதிகாரம்" (அரசாங்க அமைப்பு அல்லது "அரசின் கருவி") அமைப்பிலிருந்து தகவல்களைக் கோரலாம். உடனடியாகவோ அல்லது முப்பது நாட்களுக்குள்ளோ பதிலளிக்க வேண்டும். ஒவ்வொரு பொது அதிகாரமும் தங்கள் பதிவுகளை பரந்த அளவில் பரப்புவதற்கும், சில வகை தகவல்களை முன்கூட்டியே கணினிமயமாக்குவதற்கும் இந்த சட்டம் தேவைப்படுகிறது, இதனால் குடிமக்களுக்கு முறைப்படி தகவல்களைக் கோர குறைந்தபட்ச உதவி தேவைப்படுகிறது.  
இந்தியாவில், மஸ்தூர் கிசான் சக்தி சங்கதன் என்ற அமைப்பு தகவல் அறியும் உரிமைச் சட்டத்தை நிறைவேற்றுவதில் முக்கியப் பங்கு வகித்தது. தகவல் அறியும் உரிமைச் சட்டம் 2005இன் சூத்திரதாரி அருணா ராய் என்பராவார். தகவல் அறியும் உரிமை இந்தியாவின் ஒவ்வொரு குடிமகனுக்கும் சட்டபூர்வமான உரிமை ஆகும். தகவல் அறியும் உரிமைச் சட்டம் 2005 இன் கீழ் உள்ள அதிகாரிகள் நீதித்துறை அதிகாரிகள் என்று அழைக்கப்படுகிறார்கள். இந்திய அரசியலமைப்பில் 'பேச்சு சுதந்திரம்' என்ற அடிப்படை உரிமையை பலப்படுத்தும் பொருட்டு இந்த சட்டம் இயற்றப்பட்டது.  
தகவல் அறியும் உரிமைச் சட்டத்தில் அதிகாரப்பூர்வ ரகசியங்கள் சட்டம் 1923 மற்றும் பல்வேறு சிறப்புச் சட்டங்களால் இந்தியாவில் தகவல் வெளிப்பாடு தடைசெய்யப்பட்டுள்ள தகவல்கள் கோர வழியில்லை. தகவல் உரிமை என்பது இந்திய குடிமக்களின் அடிப்படை உரிமையை குறிக்கிறது. தகவல் உரிமைச் சட்டம் பொது மக்களுக்கு மிகவும் பயனுள்ளதாக இருக்கும் என்று நிரூபிக்கப்பட்டுள்ளது.
# தகவல் அறியும் உரிமைச் சட்டம், 2005

## நோக்கம்

அரசு அதிகாரிகள் தங்களது செயல்பாடுகளில் வெளிப்படைத்தன்மையைக் கொண்டிருப்பதும், அரசு மற்றும் அரசு சார்ந்த அலுவலகங்களில் செயலாற்றுபவர்களிடையே பொறுப்புடைமையை மேம்படுத்தவும், அரசு மற்றும் அரசு சார்ந்த அலுவலகங்களில் செயலாற்றால் குறித்த தகவல்களை பெற விரும்பும் குடி மக்களுக்கு, அதை வழங்க வகை செய்வதோடு ஊழலைக் கட்டுப்படுத்தி தவிர்ப்பதும், அரசு அலுவலகங்கள், நிறுவனங்கள் மற்றும் துறைகள், மக்களுக்குத் தேவையானத் தகவல்களைத் தரக் கடமைப்பட்டுள்ளதை உறுதிசெய்வதும், அரசு மற்றும் அரசு சார்ந்த அலுவலகங்களைப் பொறுப்புடையதா ஆக்குவதோடு உள்ளார்ந்த தகவல்களின் ரகசியத்தைக் கட்டிக் காப்பதும் தகவல் பெறும் சட்டத்தின் நோக்கங்களாகும்.
# சனவரி 29

## நிகழ்வுகள்

- 661 &ndash; அலீயின் இறப்பை அடுத்து ராசிதீன் கலீபாக்களின் ஆட்சி முடிவுக்கு வந்தது.
- 904 &ndash; பதவி நீக்கம் செய்யப்பட்ட எதிர்-திருத்தந்தை கிறித்தோபரிடம் இருந்து திருத்தந்தை பதவியைக் கைப்பற்றிய மூன்றாம் செருசியசு புனிதப்படுத்தப்பட்டார்.
- 946 &ndash; புதிதுப் பேரரசின் மன்னரினால் கலிபா அல்-முசுதாக்பி குருடாக்கப்பட்டு பதவி நீக்கம் செய்யப்பட்டார். அல்-முத்தி அப்பாசியாவின் புதிய கலிபாவாக நியமிக்கப்பட்டார்.
- 1258 &ndash; மங்கோலியர்கள் வியட்நாமில் ஏற்பட்ட தோல்வியை அடுத்து அங்கிருந்து பின்வாங்கினர்.
- 1814 &ndash; நெப்போலியன் பொனபார்ட்டின் பிரெஞ்சு இராணுவம் பிரியென் நகரில் இடம்பெற்ற சமரில் உருசியாவை வென்றது.
- 1819 &ndash; இசுடாம்போர்டு இராஃபிள்சு சிங்கப்பூரில் தரையிறங்கினார்.
- 1834 &ndash; அமெரிக்க அரசுத்தலைவர் ஆன்றூ சாக்குசன் தொழிற்சங்க சர்ச்சையைத் தீர்ப்பதற்காக முதன் முதலாகப் பயன்படுத்த உத்தரவிட்டார்.
- 1861 &ndash; கேன்சசு ஐக்கிய அமெரிக்காவின் 34வது மாநிலமாக இணைந்தது.
- 1863 &ndash; ஐக்கிய அமெரிக்காவின் இடாகோ மாநிலத்தில் பெயார் ஆற்றருகில் இராணுவத்தினருக்கும் சோசோன் பழங்குடிகளுக்கும் இடையில் இடம்பெற்ற சமரில் பல நூற்றுக்கணக்கான பழங்குடிகள் படுகொலை செய்யப்பட்டனர்.
- 1886 &ndash; செருமனியரான காரல் பென்சு பெட்ரோலினால் இயங்கும் முதலாவது தானுந்துக்கான காப்புரிமம் பெற்றார்.
- 1891 &ndash; லில்லியுகலானி அவாய் இராச்சியத்தின் கடைசி ஆட்சியாளராக முடிசூடினார்.
- 1916 &ndash; முதலாம் உலகப் போர்: பாரிசு செருமனியின் குண்டுத்தாக்குதலுக்கு இலக்கானது.
- 1929 &ndash; சோவியத் ஒன்றியத்தில் இருந்து வெளியேற்றப்பட்ட இலியோன் திரொட்சிகி துருக்கியை அடைந்தார்.
- 1940 &ndash; சப்பான், ஒசாக்காவில் மூன்று தொடருந்துகள் ஒன்றுடன் ஒன்று மோதி வெடித்ததில் 181 பேர் உயிரிழந்தனர்.
- 1944 &ndash; இரண்டாம் உலகப் போர்: போலந்தில் கொனியூச்சி என்ற இடத்தில் சோவியத் துணை இராணுவத்தினரினால் பெண்கள், குழந்தைகள் உட்பட கிட்டத்தட்ட 38 பேர் கொல்லப்பட்டனர்.
- 1946 &ndash; ஐக்கிய அமெரிக்காவில் CIG எனப்படும் மத்திய உளவுத்துறைக் குழு அமைக்கப்பட்டது.
- 1980 &ndash; ரூபிக்கின் கனசதுரம் முதல் தடவையாக பன்னாட்டு அளவில் இலண்டனில் விற்பனைக்கு வந்தது.
- 1989 &ndash; பனிப்போர்: அங்கேரி தென் கொரியாவுடன் தூதரக உரைவை ஏற்படுத்தியது.
- 1996 &ndash; பிரெஞ்சு அரசுத்தலைவர் சாக்கு சிராக்கு அணுகுண்டு சோதனைகளை நிறுத்துவதாக அறிவித்தார்.
- 1996 &ndash; இத்தாலியில் வெனிசு நகரில் உள்ள லா பெனீசு ஓப்பரா மாளிகையான தீயினால் அழிந்தது.
- 2005 &ndash; சீனாவின் பெருநிலப்பரப்பில் இருந்து 1949-ஆம் ஆண்டிற்குப் பின்னர் முதற்தடவையாக வர்த்தக விமானம் ஒன்று தாய்வானுக்கு வந்து சேர்ந்தது.
- 2013 &ndash; கசக்சுதானில் அல்மாத்தி நகரில் உள்ளூர் விமானம் ஒன்று வீழ்ந்ததில் 21 பேர் உயிரிழந்தனர்.
- 2017 &ndash; கியூபெக் துப்பாக்கிச் சூடு, 2017: கியூபெக்கில் பள்ளிவாசல் ஒன்றில் நடத்தப்பட்ட துப்பாக்கிச் சூட்டில் 6 பேர் கொல்லப்பட்டனர்.
# சனவரி 29

## பிறப்புகள்

- 1737 &ndash; தாமஸ் பெய்ன், ஆங்கிலேய-அமெரிக்க எழுத்தாளர், பரப்புரையாளர் (இ. 1809)
- 1843 &ndash; வில்லியம் மெக்கின்லி, அமெரிக்காவின் 25-வது அரசுத்தலைவர் (இ. 1901)
- 1853 &ndash; கிடசாடோ சிபாசாபுரோ, சப்பானிய மருத்துவர், நுண்ணுயிரியலாளர் (இ. 1931)
- 1860 &ndash; ஆன்டன் செக்கோவ், உருசிய எழுத்தாளர் (இ. 1904)
- 1866 &ndash; ரோமைன் ரோலண்ட், நோபல் பரிசு பெற்ற பிரான்சிய வரலாற்றாளர், எழுத்தாளர் (இ. 1944)
- 1881 &ndash; ஆலிஸ் கேத்தரின் எவன்ஸ், அமெரிக்க உயிரியலாளர் (இ. 1975)
- 1899 &ndash; மார்க்கண்டு சுவாமிகள், யாழ்ப்பாணம் யோகசுவாமிகளின் துறவுச் சீடர் (இ. 1984)
- 1915 &ndash; வி. வி. சடகோபன், தமிழக நடிகர், கருநாடக இசைப் பாடகர், கல்வியாளர், ஊடகவியலாளர், எழுத்தாளர்
- 1922 &ndash; ராஜேந்திர சிங், இந்திய விடுதலைப் போராட்ட செயற்பாட்டாளர் (இ. 2003)
- 1926 &ndash; அப்துஸ் சலாம், நோபல் பரிசு பெற்ற பாக்கித்தானிய-பிரித்தானிய இயற்பியலாளர் (இ. 1996)
- 1935 &ndash; விக்டர் இசுடெங்கர், அமெரிக்க இயற்பியலாளர், இறைமறுப்பாளர், எழுத்தாளர் (இ. 2014)
- 1939 &ndash; ஜெர்மைன் கிரீர், ஆத்திரேலிய ஊடகவியலாளர், நூலாசிரியர்
- 1941 &ndash; காமினி ஜயவிக்கிரம பெரேரா, இலங்கை அரசியல்வாதி
- 1947 &ndash; லிண்டா பக், நோபல் பரிசு பெற்ற அமெரிக்க உயிரியலாளர்
- 1954 &ndash; ஓப்ரா வின்ஃப்ரே, அமெரிக்க தொலைக்காட்சி அரட்டைக் காட்சி தொகுப்பாளர்
- 1970 &ndash; ராஜ்யவர்தன் சிங் ரத்தோர், இந்திய துப்பாக்கி சுடு வீரர், அரசியல்வாதி
- 1982 &ndash; மீரா வாசுதேவன், இந்தியத் திரைப்பட நடிகை
- 1995 &ndash; தீப்தி சதி, இந்தியத் திரைப்பட நடிகை
# சனவரி 29

## இறப்புகள்

- 661 &ndash; அலீ, நான்காவது கலீபா, முகம்மது நபியின் மருமகன் (பி. 601)
- 1820 &ndash; மூன்றாம் ஜார்ஜ், பிரித்தானிய மன்னர் (பி. 1738)
- 1859 &ndash; வில்லியம் கிரேஞ்சு பாண்டு, அமெரிக்க வானியலாளர் (பி. 1789)
- 1933 &ndash; சாரா டீஸ்டேல், அமெரிக்கக் கவிஞர் (பி. 1884)
- 1934 &ndash; பிரிட்சு ஏபர், நோபல் பரிசு பெற்ற போலந்து-செருமானிய வேதியியலாளர் (பி. 1868)
- 1963 &ndash; இராபர்ட் புரொஸ்ட், அமெரிக்கக் கவிஞர் (பி. 1874)
- 1980 &ndash; எஸ். வி. சுப்பையா தமிழ்த்திரைப்பட, நாடக நடிகர்
- 1983 &ndash; பிலு மோடி, இந்திய அரசியல்வாதி (பி. 1926)
- 1991 &ndash; வ. ந. நவரத்தினம், இலங்கை தமிழ் அரசியல்வாதி, வழக்கறிஞர் (பி. 1929)
- 1995 &ndash; சி. எஸ். ஜெயராமன், நடிகர், இசையமைப்பாளர், திரைப்படப் பாடகர் (பி. 1917)
- 1998 &ndash; பி. எஸ். பி. பொன்னுசாமி, இந்திய விடுதலைப் போராட்ட வீரர் (பி. 1908)
- 2003 &ndash; பண்டரிபாய், தென்னிந்தியத் திரைப்பட நடிகை (பி. 1928)
- 2009 &ndash; கு. முத்துக்குமார், ஈழத்தமிழர்களுக்கு ஆதரவாக தனக்குத்தானே தீயிட்டுத் தற்கொலை செய்த தமிழ்நாட்டவர்
- 2010 &ndash; சு. ராஜம், தமிழக ஓவியர், திரைப்பட நடிகர், கருநாடக இசைக்கலைஞர் (பி. 1919)
- 2019 &ndash; ஜார்ஜ் பெர்னாண்டஸ், இந்திய அரசியல்வாதி (பி. 1930)
- 2025 &ndash; மாவை சேனாதிராஜா, இலங்கை அரசியல்வாதி, ஈழ செயற்பாட்டாளர் (பி. 1942)
# சமன்பாடு

கணிதத்தில் **சமன்பாடு** அல்லது *ஈடுகோள்* (*equation*) என்பது இரு கோவைகள் சமமானவை என்பதை உறுதிப்படுத்தும் ஒரு கூற்று. ஒரு சமன்பாட்டில், சமமான இரு கோவைகளுக்கு இடையே சமக்குறியிட்டு (=) எழுதுவது அண்மைக்கால வழக்கமாக உள்ளது.  
எடுத்துக்காட்டுகள்:
- 2 + 3 = 5 என்பது ஒரு எண்கணிதச் சமன்பாடு. இதனை 2 கூட்டல் 3 **ஈடு** 5 என்று படிக்கலாம், அல்லது 2 கூட்டல் 3 **சமம்** 5 என்று படிக்கலாம். அதே போல 2 + 4 = 3 x 2 என்பதும் ஒரு சமன்பாடு. ம = 6 என்றால் ம<sup>3</sup> = 216 என்பனவும் சமன்பாடுகள் (ஈடுகோள்கள்).
- <math>x + 3 = 5\,</math> என்பது ஒரு எளிய இயற்கணிதச் சமன்பாடு.
இச்சமன்பாடு, *x*+3 மற்றும் 5, இவையிரண்டும் சமம் என்பதைக் குறிக்கிறது.  
<math> = \,</math> எனும் சமக்குறியீடு, வேல்சு]] கணிதவியலாளர் *ராபர்ட் ரெக்கார்டால்* (1510–1558) கண்டுபிடிக்கப்பட்டது. ஒரேயளவு நீளம் கொண்ட இரு இணைகோடுகளை விட வேறெவையும் சமமானவையாக அமைய முடியாது என்பது ராபர்ட் ரெக்கார்டின் கருத்து.
# சமன்பாடு

## விளக்கம்

### மாறிகளும் மாறிலிகளும்

மதிப்பறியப்பட்ட கணியங்களுக்கும் மதிப்பறியப்படாத கணியங்களுக்கும் இடையேயுள்ள தொடர்புகளை சமன்பாடுகள் தருகின்றன. மதிப்பறியப்படாத கணியங்கள் *x*, *y*, *z*, *w*, … எனும் முடிவிலமையும் ஆங்கில எழுத்துக்களாலும், மதிப்பறியப்பட்ட கணியங்கள் *a*, *b*, *c*, *d*, … எனும் ஆரம்ப ஆங்கில எழுத்துக்களாலும் குறிக்கப்படுகின்றன. மதிப்பறியப்படாத கணியங்கள் மாறிகள் எனவும் மதிப்பறியப்பட்ட கணியங்கள் மாறிலிகள் எனவும் அழைக்கப்படுகின்றன.  
ஒரு சமன்பாட்டிலுள்ள மாறிகளை, அதிலுள்ள மாறிலிகள் மூலமாகக் காண்பது அச்சமன்பாட்டினைத் *தீர்த்தல்* அல்லது *தீர்வு காணல்* எனப்படும். ஒரு மாறியில் அமைந்த சமன்பாட்டில் அச்சமன்பாட்டை நிறைவு செய்யும் அம்மாறியின் மதிப்பு, அச்சமன்பாட்டின் *தீர்வு* அல்லது *மூலம்* எனப்படும். ஒருங்கமைந்த ஒரு சமன்பாட்டுத் தொகுதியிலுள்ள சமன்பாடுகள் ஒன்றுக்கு மேற்பட்ட மாறிகளில் அமைந்திருக்கும். அச்சமன்பாடுகள் அனைத்தையும் ஒருங்கே நிறைவு செய்யும் மாறிகளின் மதிப்புகள் அச்சமன்பாட்டுத் தொகுதியின் தீர்வாகும்.
# சமன்பாடு

## விளக்கம்

### அமைவு

இரு கோவைகள் சமமானவை என்பதை உறுதிப்படுத்தும் கூற்றாக அமையும் சமன்பாடானது, அக் கோவைகளுக்கு இடையே சமக்குறியிட்டு (=) எழுதப்படுகிறது. சமப்படுத்தப்படும் கோவைகள் இரண்டும் எண்கோவையாக அல்லது இரண்டும் இயற்கணிதக்கோவையாக அல்லது ஒன்று இயற்கணிதக்கோவையாகவும் மற்றொன்று எண்கோவையாகவும் அமையலாம்.
# சமன்பாடு

## விளக்கம்

### அமைவு

#### எண்கோவைச் சமன்பாடுகள்

எண்கணிதச் செயற்பாடுகள் வாயிலாக எண்களைச் சேர்த்து உருவாக்கப்படும் தொடர்புகள் ”எண்கோவை” அல்லது ”எண்கணிதக் கோவை” எனப்படும். எடுத்துக்காட்டாக, 4+(5+7), (2×6)÷6 மற்றும் (5×7)-(7×3-4) ஆகியன எண் கோவைகள்.  
எடுத்துக்காட்டுகள்:
:(2×6)÷6 = 2
:4+(5+7) = 16
:(5×7)-(7×3-4) = 18
# சமன்பாடு

## விளக்கம்

### அமைவு

#### இயற்கணிதக் கோவைச் சமன்பாடுகள்

மாறிகள் மற்றும் மாறிலிகள் ஆகியவற்றைக் கணிதச் செயல்பாடுகள் மூலமாகச் சேர்த்து எழுதுவது இயற்கணிதக் கோவை என்றழைக்கப்படுகிறது.  
இயற்கணிதக் கோவையொன்றின் முக்கியக் கூறுகளாக அமைபவை:
- உறுப்புகள்
உறுப்பு எனப்படுவது ஒரு மாறியாகவோ அல்லது மாறிலியாகவோ அல்லது மாறி மற்றும் மாறிலிகளின் பெருக்கலின் சேர்க்கையாகவோ அமையும்.
- ஒரு மாறிலி
- ஒரு மாறி
- ஒரு மாறிலி மற்றும் மாறியின் பெருக்குத்தொகை
- இரண்டு அல்லது அதற்கும் மேற்பட்ட மாறிகளின் பெருக்கற்பலன்  
எடுத்துக்காட்டு:
2x^2+5x+1 என்னும் இயற்கணிதக் கோவையில், 2x^2, 5x மற்றும் 1 என்பவை கோவையின் உறுப்புகள் ஆகும்.  
- உறுப்பின் கெழு
ஓர் உறுப்பில் உள்ள மாறி அல்லது காரணியின் கெழு எனப்படுவது இவ் உறுப்பின் பிறிதொரு கூறாகும். கெழு அல்லது குணகம் (coefficient) என்பது ஒரு பல்லுறுப்புக்கோவை, தொடர் அல்லது கோவையின் உறுப்புகளின் பெருக்கல் காரணியாகும். பொதுவாக கெழுக்கள் எண்களாகவே இருக்கும். அதனால் அவை மாறிலிகளாகும். எனவே எண் கெழு அல்லது எண் குணகம் (Numerical Coefficient) எனவும் அழைக்கப்படுகிறது. மேலுள்ள எடுத்துக்காட்டில் 2x^2 உறுப்பின் வெழு 2; 5x உறுப்பின் கெழு 5.  
- உறுப்பின் அடுக்கு
ஒரு மாறி x ஐ, இரண்டு முறை பெருக்குவதன் பெருக்கற்பலன் x×x=x^2 ஆகும். இதில் x என்பது அடிமானம் எனப்படும். 2 என்பது அடுக்கு எனப்படும்.  
- ஒத்த உறுப்புகள்
ஒத்த அடுக்குகளைக் கொண்ட ஒத்த மாறி அல்லது மாறிகளின் பெருக்கல் ஒத்த உறுப்புகள் என்றழைக்கப்படுகிறது. x, 2x, -5x ஆகிய உறுப்புகள் a என்ற மாறியில் அடுக்கு ஒன்றுடையதாக இருப்பதால் இவை ஒத்த உறுப்புகள் ஆகும்.  
- வேறுபட்ட உறுப்புகள்
வேறுபட்ட உறுப்புகள் எனப்படுவது வெவ்வேறு அடுக்குகளைக் கொண்ட வெவ்வேறு மாறிகள் அல்லது மாறிகளின் பெருக்கல் ஆகும். 5x, 3y ஆகியவை வேறுபட்ட உறுப்புகளாகும். ஏனெனில் இவற்றின் அடுக்குகள் ஒத்திருந்தாலும் மாறிகள் வேறுபடுகின்றன.  
இயற்கணிதக்கோவைகளிலமைந்த சமன்பாடுகள்:
:<math>5x^2+3x+7=0,\,</math>
:<math>2x+1=5,\,</math>
:<math>5x^2+3xy+1= 5,\,</math>
# சமன்பாடு

## விளக்கம்

### சமன்பாடுகளின் வகைகள்

சமன்பாடுகளிலுள்ள செயலிகளின் வகைகள் மற்றும் கணியங்களைப் பொறுத்து அவற்றை வகைப்படுத்தலாம்.  
சமன்பாடுகளின் முக்கிய வகைகள்:
- இயற்கணிதச் சமன்பாடு (அல்லது) பல்லுறுப்புக்கோவைச் சமன்பாடு
- நேரியல் சமன்பாடு
- இருபடிச் சமன்பாடு
- விஞ்சிய சமன்பாடு
- சார்பியச் சமன்பாடு
- வகையீட்டுச் சமன்பாடு
- தொகையீட்டுச் சமன்பாடு
- டயோஃபேண்டைன் சமன்பாடு (Diophantine equation).
# சமன்பாடு

## முற்றொருமைகள்

ஒரு சமன்பாட்டில் அமைந்துள்ள மாறிகளின் அனைத்து மதிப்புகளுக்கும் அச்சமன்பாடு உண்மையானதாக இருக்குமானால் அச்சமன்பாடு முற்றொருமை என அழைக்கப்படும்.  
எடுத்துக்காட்டு:  
*x* -ன் அனைத்து மதிப்புகளுக்கும் பின்வரும் சமன்பாடு உண்மையாவதால் அது ஒரு முற்றொருமையாகும்.  
:<math>x (x-1) = x^2-x\, .</math>  
ஆனால் சமன்பாடுகள் அவற்றிலுள்ள மாறிகளின் குறிப்பிட்ட மதிப்புகளுக்கு மட்டுமே உண்மையாக அமையும். அக்குறிப்பிட்ட மதிப்புகள் சமன்பாடுகளின் தீர்வுகள் ஆகும். ஒரு சமன்பாட்டினை நிறைவு செய்யும் மாறிகளின் மதிப்பை அச்சமன்பாட்டைத் தீர்ப்பதன் மூலம் காணலாம்.  
எடுத்துக்காட்டு:
:<math>x^2-x = 0\,.</math>
:<math>x(x-1) = 0\,.</math>  
இச்சமன்பாடு, *x* -ன் இரண்டு மதிப்புகளுக்கு மட்டுமே உண்மையாகும்.  
இச்சமன்பாட்டின் தீர்வுகள்:
:<math>x=0</math> மற்றும் <math>x=1</math>.  
பல கணிதவியலாளர்கள் அதாவது சமன்பாட்டின் உறுப்புகளின் படியானது அதிகபட்சம் ஒன்றாக உள்ளது
# சமன்பாடு

## முற்றொருமைகள்

#### இருமாறிகளிலமைந்த தொகுப்பின் தீர்வு காணல்

- பிரதியிடும் முறை
- நீக்கல் முறை
- குறுக்குப் பெருக்கல் முறை  
##### பிரதியிடும் முறை
பிரதியிடும் முறை என்பது ஒரு சமன்பாட்டிலுள்ள இரு மாறிகளில் ஒன்றை மற்றதின் சார்பாகக் கண்டறிந்து பின்னர் அதை அடுத்த சமன்பாட்டில் பிரதியிட்டுத் தீர்க்கும் முறையாகும்.  
எடுத்துக்காட்டு:  
2x+5y=2 மற்றும் x+2y=3 சமன்பாடுகளைப் பிரதியிடும் முறையில் தீர்க்கும் வழிமுறைகளாவன:  
:2x+5y=2 (சமன்பாடு 1)
:x+2y=3 (சமன்பாடு 2)  
சமன்பாடு (2)-லிருந்து கிடைப்பது  
:X=3-2y (சமன்பாடு 3) ஆகும்.  
x இன் மதிப்பை சமன்பாடு(1) இல் பிரதியிட,  
:2(3-2y)+5y=2
:6-4y+5y=2
:-4y+5y=2-6
ஃ y=-4.  
y = -4 என்னும் மதிப்பை சமன்பாடு 3 இல் பிரதியிட,
:x =3-2(-4)
::=3+8=11  
ஃ x =11 மற்றும் y = -4 ஆகும்.  
##### நீக்கல் முறை
இரண்டு மாறிகளில் ஒன்றை முதலில் நீக்கியபின் சமன்பாட்டுத் தொகுப்பிற்கு தீர்வு காணும் முறை நீக்கல் முறை எனப்படும்.  
##### குறுக்குப் பெருக்கல் முறை
இரு மாறிகளில் காணப்படும் பகுதி, தொகுதிகளை முறையே குறுக்குப் பெருக்கல் மூலம் தீர்க்கும் முறைக்குக் குறுக்குப் பெருக்கல் முறை என்று பெயர்.
# சமன்பாடு

## முற்றொருமைகள்

### பெர்மாட்டின் இறுதித் தேற்றம்

:<math>x^n+y^n=z^n </math>என்னும் சமன்பாட்டிற்கு, n>2 எனும் போது நேர்ம முழு எண்களில் தீர்வு கிடையாது என்பதே பெர்மாட்டின் இறுதித் தேற்றம் (Fermat's Last Theorem) ஆகும். இதுகுறித்து அவர், "உண்மையிலேயே மிகச் சிறந்த தேற்றத்தை நான் கண்டு பிடித்து விட்டாலும் அதை முழுமையாக விளக்கிட தாளில் போதிய இடமின்றி மிகக் குறைவான பகுதியே இருக்கிறது" என்றார். அதன்பின் சுமார் முந்நூறு ஆண்டுகளுக்குப்பின் கி.பி.1994-இல் ஆங்கிலேய கணிதவியல் அறிஞர் ஆன்ட்ரு வைல்ஸ் (Andrew Wiles) என்பார் இத்தேற்றத்திற்கு தீர்வு கண்டார்.
# பிளேஸோபீடியா

**பிளேஸோபீடியா** விக்கிப்பீடியாவுடன் கூகிள் தேசப்படங்களை இணைக்கும் இணையமூடான முறையாகும். இது ஐக்கிய இராசியத்தின் எனது சமூகம் எனப்பொருள்படும் மைசொசாயட்டியினாரால் செப்டெம்பர் 2005 முதல் ஆரம்பித்து நிர்வாகிக்கப் படுகின்றது.  
பயனர்கள் தேசப்படத்தில் இடங்களைக் குறிக்கவியலும் (போதுமான அளவுத்திட்டத்தின் கீழ்) பின்னர் அதை ஆங்கில விக்கிப்பீடியாக் கட்டுரையுடன் இணைக்கவியலும். பின்னர் யாராவது தேசப்படத்தைப் பார்வையிடும் போது விக்கிப்பீடியாவுடன் இணைக்கும் குண்டூசியானது காட்சியளிக்கும் அத்துடன் அவ்விணைப்பைத் தந்தவரின் பெயர் விபரங்களும் காண்பிக்கப்படும். திருத்தங்களும் மீள்பரிசீலனைகளை பிளேஸோபீடியாவிற்கு வேலை செய்பவர்கள் மேற்கொள்வார்கள்.  
KML கோப்பூடாக கூகிள் ஏர்த் பயன்ர்களும் இதனைப் பார்வையிட முடியும். இப்பக்கமானது RSS ஊட்டுக்களை அளிக்கின்றது.  
பல்வேறு பட்ட திட்டங்கள் கூகிள் ஏர்த்துடன் இணைப்பதற்க்கக ஆரம்பிக்கப் பட்டுள்ள பொழுதும் ஆள்கூறுகளைப் பயன்படுத்துவதால் பயனர்களின் உதவி தேவைப் படுகின்றது.
# பிளேஸோபீடியா

## வெளியிணைப்புகள்

- பிளேஸோபீடியா இணையத்தளம்
- ஒத்த திட்டங்கள்
- Alder-digital.de ஆங்கில் விக்கிப்பீடியாக் கட்டுரைகளுக்கான ஆள்கூறுகள்
- Pintomap.com ஆங்கில் விக்கிப்பீடியா கட்டுரைகளைக் காட்டும் கூகிள் தேசப்படம்
- Geonames.org Googகூகிள் தேசப்படம் விக்கிப்பீடியாக் கட்டுரைகளைக் இடங்களுடன் சிறு விளக்கங்களுடன் காட்டும்
- WikiMapia.org கூகிள் தேசப்படத்தினூடான பயனர்களால் உருவாக்கப்பட்ட லேபல்கள்.
# விக்கிமேப்பியா

**விக்கிமேபியா** (Wikimapia) என்பது ஒரு புவியியல் சார்ந்த இணையக் கலைக்களஞ்சியத் திட்டமாகும். உலகில் உள்ள அனைத்து புவியியல் பொருட்களையும் குறிக்கும் மற்றும் விவரிக்கும் நோக்கத்துடன், புவியியல் ரீதியாக குறிப்பிடப்பட்ட விக்கி அமைப்புடன் கூகுள் மேப்சைப் பயன்படுத்தும் ஓர் ஊடாடும், "சொடுக்கக் கூடிய" வலை வரைபடத்தை இந்தத் திட்டம் செயல்படுத்துகிறது.
# விக்கிமேப்பியா

## வரலாறு

விக்கிமேப்பியா உருசியாவின் அலெக்ஸாண்ட்ரே கோரியாகின், எவ்ஜெனி சாவ்லீவ் ஆகியோரால் மே 2006 இல் உருவாக்கப்பட்டது.
சில பகுதிகளைப் பகிர்ந்து கொண்டாலும், இது இலாப நோக்கற்ற விக்கிமீடியா அறக்கட்டளைக் குடும்பத்தின் ஒரு பகுதியாக இல்லை. 2018 முதல், தளம் சரிவினைச் சந்தித்தது, இந்தத் தளத்தின் உரிமையாளர்களால் கூகுள் மேப்சின் பயன்பாட்டிற்குப் பணம் செலுத்த முடியாமல், தளத்தின் சமூக ஊடக கணக்குகள் கைவிடப்பட்டது. இதனால் இந்தத் தளம் கிட்டத்தட்ட செயலற்றதாகிவிட்டது. 2017 ஆம் ஆண்டின் ஒரு ஆய்வு, இந்தத் தளத்தின் புகழானது 2012 முதல் நிலையான சரிவில் இருப்பதாகக் கூறியது.  
2022 ஆம் ஆண்டு உக்ரைன் மீதுப் உருசிய படையெடுப்புக்குப் பிறகு, மார்ச் 2, 2022 இல் இந்தப் பக்கம் மூடப்பட்டது. மார்ச் 13, 2022 நிலவரப்படி, தளத்திற்கான அணுகல் பின்வரும் செய்தியுடன் சந்தித்தது: "விக்கிமேப்பியா சில நாட்களுக்கு (நாட்கள் அல்லது வாரங்கள் கூட) முடக்கப்பட்டுள்ளது. இந்தத் தளம் இந்த நாட்களில் இணையத் தாக்குதலுக்கு உள்ளாகியுள்ளது. தொடர்ந்து இணைந்திருக்கவும், விளக்கங்கள் பின்னர் கொடுக்கப்படும்". விக்கிமேபியாவின் பழைய பதிப்பு பக்கம் மூடப்பட்ட போதிலும் அணுகக்கூடியதாக இருந்தது. இரண்டு வாரங்களுக்குப் பிறகு, மார்ச் 25,2022 இல் மீண்டும் அணுகக் கூடியதாக இருந்தது.
# விக்கிமேப்பியா

## முக்கியக் கோட்பாடு

வலைத்தளத்தின்படி, விக்கிமேப்பியா என்பது ஒரு திறந்த உள்ளடக்கக் கூட்டு வரைபடத் திட்டமாகும், இது உலகில் உள்ள அனைத்துப் புவியியல் பொருட்களையும் குறிக்கும் மற்றும் அவற்றைப் பற்றிய பயனுள்ள விளக்கத்தை வழங்குவதை நோக்கமாகக் கொண்டுள்ளது.  
}}
# கிட்டு

**சதாசிவம் கிருஸ்ணகுமார்** (ஆங்கிலம்:* Sathasivam Krishnakumar*; 2 சனவரி 1960 &ndash; 16 சனவரி 1993) என்னும் இயற்பெயர் கொண்ட **கேணல் கிட்டு** இவர் விடுதலைப் புலிகளின் முக்கிய தளபதிகளில் ஒருவராவார். இவர் தனது பதினெட்டாவது வயதில் 1979 ஆம் ஆண்டு தமிழீழ விடுதலைப் போராட்டத்தில் தன்னை இணைத்துக் கொண்டார்.
# கிட்டு

## வாழ்க்கைச் சுருக்கம்

சதாசிவம் கிருஸ்ணகுமார் என்னும் இயற்பெயர் கொண்ட இவர் வெங்கிட்டு எனப் பெயர் மாற்றம் பெற்று, பின்னர் கேணல் கிட்டு என தோழர்களால் செல்லமாக அழைக்கப்பட்டார். இவர் இலங்கையின் வல்வெட்டித்துறையில் சனவரி 2, 1960 ஆம் ஆண்டு அன்று சதாசிவம், ராஜலட்சுமி இணையர்க்கு மகனாகப் பிறந்தார். இவரது தந்தைக்கு வல்வெட்டித்துறையில் ஒரு அச்சகம் இருந்தது. இவருடையத் தாயார் யாழ்ப்பாணத்தில் இலங்கைத் தமிழ் அரசுக் கட்சி (Ilankai Thamil Arasu Kadchi) என்னும் அரசியல் கட்சியின் மகளிர் பிரிவின் தலைவராக இருந்தார்.
இவர் வேலுப்பிள்ளை பிரபாகரனின் நெருங்கிய உறவினர் ஆவார். கிட்டு, 1991 ஆம் ஆண்டு கொழும்பில் போர் நிறுத்த காலத்தில் தனது காதலியான சிந்தியாவை திருமணம் செய்து கொண்டார். சிந்தியா ஒரு மருத்துவக் கல்வி மாணவி ஆவார். இவர்களுக்கு குழந்தைகள் இல்லை.
# கிட்டு

## போராட்ட வரலாறு

தமிழீழ விடுதலைப் புலிகள் தலைவர் வேலுப்பிள்ளை பிரபாகரனிடம் இராணுவப் பயிற்சி பெற்றார். 1983 ஏப்ரல் 7 இல் விடுதலைப் புலிகளின் தாக்குதல் அணியில் கிட்டு இரண்டாவது பொறுப்பாளராக நிலையுயர்த்தப்பட்டார். அதன் பின்னர் உள்ளூராட்சித் தேர்தலை பகிஸ்கரிக்கும் பொருட்டு யாழ்ப்பாணம், கந்தர்மடம் வாக்குச்சாவடியில் இராணுவம் மீது நடத்தப்பட்ட தாக்குதல், ஜூலை 23 இல் இராணுவ வாகனங்கள் மீது நடத்தப்பட்ட திருநெல்வேலிக் கண்ணி வெடித்தாக்குதல் என்பனவற்றிலும் கலந்து கொண்டார்.  
1983 இன் இறுதிக் காலத்தில் இந்தியாவுக்குப் பயிற்சிக்காகச் சென்ற இயக்கத்தின் முதல் குழுவில் கிட்டு இடம் பெற்றார். பயிற்சியை முடித்து தமிழீழம் வந்த கிட்டு 1984 மார்ச் 2 அன்று நடைபெற்ற குருநகர் இராணுவமுகாம் தாக்குதல் உட்பட்ட பல்வேறு தாக்குதல்களில் முக்கியப் பங்கு வகித்து நெறிப்படுத்தினார். அதே நேரம் யாழ். மாவட்டத் தளபதியாக இருந்த கேப்டன் பண்டிதர் 1985 ஜனவரி 9 தில் போரினால் மரணமடைய அவரின் இடத்திற்கு கிட்டு நியமிக்கப்பட்டார். யாழ். மாவட்டத் தளபதியானவுடன் யாழ். காவல் நிலையத் தாக்குதலுக்குப் பொறுப்பேற்று நடத்தி, அங்கிருந்த பெருந்தொகையான ஆயுதங்களைக் கைப்பற்றினார். 1987 மார்ச் இறுதியில் கைக்குண்டுத் தாக்குதலினால் தனது இடதுகாலை இழந்தார். இந்திய-இலங்கை ஒப்பந்த காலத்தில் தனது சிகிச்சைக்காக இந்தியா சென்றார் கிட்டு. கிட்டுவை இந்திய அரசு வீட்டுக்காவலிலும், சென்னை மத்திய சிறையிலும் கைதியாக அடைத்து வைத்திருந்தது. இந்திய அரசு அவரை தமிழீழத்தில் விடுதலை செய்தது.  
1989 இல் இலங்கை அரசுடன் பேசுவதற்கு கொழும்பு சென்ற குழுவில் அங்கம் வகித்த கிட்டு விடுதலைப் புலிகளின் வெளிநாட்டுப் பிரிவுப் பொறுப்பாளராக அங்கிருந்தபடியே லண்டன் சென்றார். பின்னர் லெப். கேணல் குட்டிசிறி உட்பட 10 பேருடன் **குவேக்கர்ஸ்** இன் சமாதானச் செய்தியுடன் சர்வதேச கடற்பரப்பினூடாக எம்.வி அகத் என்ற கப்பலில் தமிழீழம் திரும்புகையில் இந்தியக் கடற்படையால் சுற்றி வளைக்கப்பட்ட போது கப்பலை வெடிக்க வைத்து கொல்லப்பட்டார்.
# கீர்த்தனை

**கீர்த்தனை** இறை இசைப் பகுதியைச் (வைதீக கானத்தை) சேர்ந்தது. சாகித்யம் இறைவன் அல்லது இறைவியைப் புகழ்வதாகவோ அல்லது அவர்களிடம் மன்னிப்பு வேண்டுவதாகவோ பக்தி நிரம்பியதாக இருக்கும். புராண நிகழ்ச்சிகளைப் பற்றியும் பக்தர்களின் உணர்ச்சிகளைத் தெரிவிப்பதாகவும் இருக்கலாம். எனவே கீர்த்தனைகளில் சுரப்பகுதியை (தாதுவை) விட சொற்பகுதியே (மாதுவே) முக்கியமானது என்று கருதப்படுகிறது.
# கீர்த்தனை

## இதன் அங்கங்கள்

கீர்த்தனைக்குப் பிறகு தான் கிருதி என்ற இசைவடிவம் தோன்றியது. கீர்த்தனைக்குப் பல்லவி, அனுபல்லவி, சரணம் என்ற மூன்று பகுதிகள் உண்டு. இந்த சரணங்கள் எல்லாம் ஒரு வகையான சுரப் பகுதியைக் கொண்டிருக்கும். சில சமயங்களில் பல்லவிக்குரிய சுரப்பகுதியே சரணத்திற்கும் பயன்படுத்தப்படுகிறது.
# கீர்த்தனை

## இதன் தன்மை

சாதாரண இசையறிவு உள்ளவர்களும் கீர்த்தனைகளைப் பாட இயலும். ஏனெனில் அவை எளிமையான, பழக்கமான இராகங்களில் அமைக்கப்பட்டவையாகவும், பலர் சேர்ந்து பாட ஏற்றதாகவும் இருக்கும்.
# கீர்த்தனை

## கீர்த்தனைகளை இயற்றியோர்

1. தியாகராஜர்
1. முத்துசாமி தீட்சிதர்
1. சியாமா சாஸ்திரிகள்
1. நரசிங் மேத்தா
1. புரந்தரதாசர்
1. ராமதாசா்
1. தாள்ளபாக்கம் சின்னையா
1. நாராயண தீர்த்தர்
1. கிரிராஜ கவி
1. சதாசிவப் பிரம்மேந்திரர்
1. விஜயகோபாலஸ்வாமி
1. இராமச்சந்திர யதீந்திரா
1. சாரங்க பாணி
1. முத்துத் தாண்டவர்
1. அருணாசலக் கவிராயர்
1. கவிக்குஞ்சரபாரதி
1. கோபாலகிருஷ்ண பாரதி - நந்தனார் சரித்திரம்
1. கோடீஸ்வர் ஐயர்
1. வேதநாயகம் பிள்ளை
1. சுத்தானந்தபாரதி
1. பாபநாசம் சிவன்
# செப்டம்பர் 15

## பிறப்புகள்

- 601 &ndash; அலீ, முதலாவது சியா இமாம் (இ. 661)
- 1254 &ndash; மார்க்கோ போலோ, இத்தாலிய வணிகர், நாடுகாண் பயணி (இ. 1324)
- 1819 &ndash; பிரான்சிஸ் நேப்பியர், சென்னை மாகாண ஆளுநர் (இ. 1898)
- 1857 &ndash; வில்லியம் டாஃப்ட், அமெரிக்காவின் 27வது அரசுத்தலைவர் (இ. 1930)
- 1857 &ndash; அன்னா வின்லாக், அமெரிக்க வானியலாளர் (இ. 1904)
- 1858 &ndash; சார்லஸ் தெ ஃபூக்கோ, பிரான்சிய மதகுரு (இ. 1916)
- 1860 &ndash; மோக்சகுண்டம் விசுவேசுவரய்யா, மைசூர் திவான், பொறியியலாளர் (இ. 1962)
- 1876 &ndash; சரத்சந்திர சட்டோபாத்யாயா, வங்காள எழுத்தாளர் (இ. 1938)
- 1890 &ndash; அகதா கிறிஸ்டி, ஆங்கிலேய எழுத்தாளர் (இ. 1976)
- 1891 &ndash; செண்பகராமன் பிள்ளை, இந்திய விடுதலைப் போராட்டப் போராளி (இ. 1934)
- 1893 &ndash; சௌந்தரபாண்டியன், இந்தியத் தொழிலதிபர், அரசியல்வாதி (இ. 1953)
- 1909 &ndash; கா. ந. அண்ணாதுரை, தமிழ்நாட்டின் 7வது முதலமைச்சர் (இ. 1969)
- 1912 &ndash; ஆர். கே. கரஞ்சியா, இந்திய எழுத்தாளர், இதழாளர் (இ. 2008)
- 1916 &ndash; கம்பதாசன் கவிஞர், எழுத்தாளர், தமிழ்த் திரைப்பட பாடலாசிரியர் (1973)
- 1918 &ndash; அமுது, ஈழத்துத் தமிழறிஞர், புலவர் (இ. 2010)
- 1930 &ndash; பாட்சி ஓ’கானெல் செர்மன், அமெரிக்க வேதியியலாளர் (இ. 2008)
- 1938 &ndash; கொ. மா. கோதண்டம், தமிழறிஞர், எழுத்தாளர்
- 1939 &ndash; சுப்பிரமணியன் சுவாமி, இந்திய அரசியல்வாதி
- 1941 &ndash; எம். ஜோசப் மைக்கல் பெரேரா, இலங்கை அரசியல்வாதி
- 1948 &ndash; மண்டயம் வீரம்புடி சீனிவாசன், ஆத்திரேலிய உயிரியலாளர்
- 1952 &ndash; ரத்னஜீவன் ஹூல், இலங்கை மனித உரிமைச் செயற்பாட்டாளர், கல்வியாளர்
- 1954 &ndash; பி. வாசு, தென்னிந்தியத் திரைப்பட இயக்குநர், நடிகர்
- 1955 &ndash; அப்துல் காதிர், பாக்கித்தானியத் துடுப்பாளர் (இ. 2019)
- 1964 &ndash; இராபர்ட் பிகோ, சிலோவாக்கியாவின் 14வது பிரதமர்
- 1967 &ndash; ரம்யா கிருஷ்ணன், திரைப்பட நடிகை
- 1977 &ndash; சிமாமந்த நாகொசி அதிச்சி, நைஜீரிய புதின எழுத்தாளர்
- 1977 &ndash; டோம் ஹார்டி, ஆங்கிலேய நடிகர்
- 1984 &ndash; வேல்சு இளவரசர் ஹாரி
- 1989 &ndash; சாலோ அப்டெச்லாம், பெல்ஜிய-பிரான்சியக் குற்றவாளி
- 1992 &ndash; அதிபன் பாசுகரன், இந்திய சதுரங்க வீரர்
# செப்டம்பர் 15

## இறப்புகள்

- 1950 &ndash; மறைமலை அடிகள், தனித்தமிழ் இயக்கத்தைத் தோற்றுவித்தவர், (பி. 1876)
- 1967 &ndash; புர்குல ராமகிருஷ்ண ராவ், ஐதராபாது மாகாண முதலமைச்சர் (பி. 1899)
- 2005 &ndash; ரா. தாமரைக்கனி, தமிழக அரசியல்வாதி (பி. 1946)
- 1973 &ndash; விக்டர் அரா, சிலி நாட்டுப் பாடகர் (பி. 1932)
- 2022 &ndash; ச. சாமிவேலு, மலேசிய அரசியல்வாதி (பி. 1936)
- 2022 &ndash; கே. எஸ். சிவகுமாரன், ஈழத்து எழுத்தாளர், திறனாய்வாளர் (பி. 1936)
# செப்டம்பர் 15

## சிறப்பு நாள்

- பொறியியலாளர் நாள் (இந்தியா)
- விடுதலை நாள், (குவாத்தமாலா, எல் சால்வடோர், ஹொண்டுராஸ், நிக்கராகுவா, கோஸ்ட்டா ரிக்கா, 1821)
- அனைத்துலக மக்களாட்சி நாள்